روسیه ده باسیلیب چیقه دیگن کمرسانت روزنامه سی, اوکراین اوروشی آرتیدن خلق ارا جامعه نینگ فرقلی فکر لر گه ایگه بولرایکن, تورکیه نینگ تینگسیز بیر سیاست آلیب بارگن لیگی نی بیلدیردی.
کیریل کریشوویف تامانیدن یازیلگن و کمرسانت ده باسیلیب چیققن "اورنی تولدیریله آلمه یدیگن رجب" عنوانی گه ایگه تحلیلی مقاله ده, تورکیه جمهوریتی جمهوررئیسی رجب طیب اردوغان نینگ میلادی 2022- ییلی نینگ اینگ موفقیتلی دنیا رهبری اوله راق بهالنتیریلیشی نینگ ممکن ایکن لیگی معلوم قیلیندی.
کیریشوویف, روسیه نینگ اوکراین ده "خاص حربی عملیات" باشله شی (24- فبروری) آرتیدن اردوغان نینگ "بحث و مناظره لرنینگ تشقریسیده" قالیب الترناتیف سیز بیر واسطه چیلیک سیاستی آلیب بارگن لیگی نی یازدی.
عینی دمده کیریشوویف, غرب نینگ مسکو گه قره تیلگن تحریم لری آرتگن سری تورکیه نینگ روسیه بیلن تجارت نی آرتیرگن لیگی, غله کیلیشووی بوییچه واسطه چیلیک قیلگن لیگی و طبیعی گاز مرکزی پروژه سی گه میزبانلیک قیلیش فرصتی گه ایگه بولگن لیگی نی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
